বাঘা যতীনের একটি ক্লাবে সম্প্রতি এমনই এক কর্মশালার আয়োজন করা হয়েছিল। গত ২৮ মে, সোমবার ছিল ‘ইন্টারন্যাশনাল মেনস্ট্রুয়াল ডে।’ তার আগের দিন অর্থাৎ, ২৭ মে থেকে ৩১ মে পর্যন্ত ঋতু সংক্রান্ত নানা কর্মসূচি চালাল একটি আন্তর্জাতিক গোষ্ঠীর কলকাতা শাখা। গোটা বিশ্ব জুড়ে কাজ করে এই গোষ্ঠী। ৩৭৬টি শহরে তাদের সাত হাজার সদস্য। এই গোষ্ঠীর বেশির ভাগ সদস্য তরুণ প্রজন্মের। কলকাতায় ওঁরা ঋতুকালীন সব রকম কুসংস্কার ও ভ্রান্ত ধারণা ঝেড়ে ফেলার জন্য তথ্যচিত্র প্রদর্শনী (ডায়ানা ফ্যাবিয়ানোভা পরিচালিত ‘দ্য মুন ইনসাইড ইউ’), আলোচনা, গর্ভ যোগাসন (womb yoga), অনলাইনে প্রচার— পাঁচ দিন ধরে এমন অনেক কিছুই করেছেন।